Brugtragedie: Lesufi sê nou skool sal betaal | Netwerk24
Deur Suzanne Venter en Jana Smit 10 Februarie 2019 00:00
Enkele dae nadat die Gautengse LUR vir onderwys, Panyaza Lesufi, belowe het dat sy departement die mediese koste sal dra van die kinders wat beseer is in die tragedie by die Hoërskool Driehoek, het sy departement nou van deuntjie verander. Sy woordvoerder, Steve Mabona, het die afgelope week gesê die skool sal moet pa staan vir dié onkoste – wat honderdduisende rande kan beloop.
'n Vrou staan met 'n bos blomme voor Hoërskool Driehoek aan, waar honderde mense reeds blomme en boodskappe gelaat het. Foto: Elizabeth Sejake
Môre keer Driehoek se leerlinge terug skool toe. Tente is reeds op die skool se sportveld opgeslaan waarin die klasse aangebied sal word. Donasies aan die hulpfonds wat deur die sakekamer bestuur word, kan betaal word aan Golden Triangle Chamber of Commerce; Nedbank; takkode 198 765; rekeningnommer 1021 386 774; verwysing: Driehoek.